રીવાબા મિકેનિકલ એન્જિનિયર છે અને લગ્ન પહેલા યુપીએસસીની તૈયારી કરતા હતા. લગ્ન પહેલા રીવાબા ક્રિકેટ જોતા નહોતા પરંતુ લગ્ન બાદ તેમને ક્રિકેટ ગમવા લાગ્યું છે. રીવાબાના પિતા હરદેવસિંહ સોલંકી અને માતા પ્રફૂલ્લાબાના એક માત્ર સંતાન છે. બધા સંયુક્ત પરિવારમાં રહે છે. જેમાં કાકાનો પરિવાર પણ સામેલ છે. દાદા નથી જ્યારે દાદી હયાત છે. રિવાબા પર પોલીસ કર્મી દ્વારા હુમલાના સમયે કરણી સેનાએ રીવાબાનું સમર્થન કર્યું હતું. હવે રિવાબાની અધ્યક્ષતામાં મહિલા વિંગને પણ મજબૂત કરવામાં આવશે. કરણી સેના ધીમેધીમે ગુજરાતમાં પોતાની પક્કડ મજબૂત કરવાના પ્રયાસો કરી રહી છે. કરણી સેનાનું સૌથી વર્ચસ્વ રાજસ્થાનમાં છે. પદ્માવતી ફિલ્મના વિરોધ બાદ રાજપૂત કરણી સેનાનો દેશમાં દબદબો વધ્યો છે. જેમાં મોટી સંખ્યામાં રાજપૂતો જોડાયેલા છે.